The Graduate School of Korean Studies

2017학년도 제1학기 학위청구논문 제출 자격시험 박사과정 한문 시험 문제지 (시험시간120분)

출제위원 :        (인)

※ 아래의 문장을 우리말로 번역하시오.(10점x4=40점)

1. 德者本也 財者末也 外本內末 爭民施奪 是故 財聚則民散 財散則民聚 是故 言悖而出者 亦悖而入 貨悖而入者 亦悖而出. (『大學』)

2. 天下有道 則禮樂征伐 自天子出 天下無道 則禮樂征伐 自諸侯出 自諸侯出 蓋十世 希不失矣 自大夫出 五世 希不失矣 陪臣執國命 三世 希不失矣 天下有道 則政不在大夫 天下有道 則庶人不議. (『論語』, <季氏>)

3. 古之爲市者 以其所有 易其所無者 有司者治之耳 有賤丈夫焉 必求龍斷而登之 以左右望而罔市利 人皆以爲賤 故從而征之 征商 自此賤丈夫始矣. (『孟子』, <公孫丑 下>)

4. 天命之謂性 率性之謂道 修道之謂敎 道也者 不可須臾離也 可離 非道也 是故 君子 戒愼乎其所不睹 恐懼乎其所不聞 莫見乎隱 莫顯乎微 故君子愼其獨也. (『中庸』)

※ 아래의 문장을 우리말로 번역하시오.(20점x3=60점)

5. 古記云 昔有桓因庶子桓雄 數意天下 貪求人世 父知子意 下視三危太伯可以弘益人間 乃授天符印三箇 遣往理之 雄率徒三千 降於太伯山頂神壇樹下 謂之神市 是謂桓雄天王也 時有一熊一虎 同穴而居 常祈于神雄 願化爲人 時神遺靈艾一炷蒜二十枚曰 爾輩食之 不見日光百日 便得人形 熊虎得而食之忌三七日 熊得女身 虎不能忌 而不得人身 熊女者無與爲婚 故每於壇樹下 呪願有孕 雄乃假化而婚之 孕生子 號曰壇君王儉. (『三國遺事』 卷1, 「紀異」 <古朝鮮>)

6. 高麗將仕郞永泰 善俳優戱 泰從忠惠王獵 每呈優戱 王投泰于水中 泰撇裂而出 王大笑問曰 汝從何處去 今從何處來 泰對曰 往見屈原而來 王曰 屈原云何 對曰 原云 我逢暗主投江死 汝遇明君 底事來 王喜賜銀甌一事 旁有虞人見之 亦投于水 王令人捉髮而出 推問其故 虞人云 往見屈耳 王曰  屈云何 虞人曰 彼何言 我何言 三軍騰笑. (『慵齋叢話』 卷3)

7. 所治二 而其所以治之之道有二 躬行仁義之道 以施不忍人之政 極夫天理之正者 王道也 假借仁義之名 以施權謀之政 濟夫功利之私者 霸道也 所亂二 而其所以亂之之事有三 多慾撓其中 衆感攻于外 竭民力以自奉 斥忠言以自聖 自底滅亡者 暴君也 有求治之志 無辨姦之明 所信非賢 所任非才 馴致敗亂者 昏君也 懦弱而志不立 優游而政不振 因循姑息 日就衰微者 庸君也. (『栗谷全書』 卷15, 「東湖問答」 <論君道>)

한  국  학  대  학  원